Klager over støjgener ved skydning på stål. - Side 2 - Nordisk Våbenforum\nKlager over støjgener ved skydning på stål.\nRe: Klager over støjgener ved skydning på stål.\nIndlæg af Ras.Killing » 14. apr 2021, 18:27\nPrøv evt også at tage vindretning med i overvejelserne - måske ikke skyde på stål når vinden er i deres retning, jeg bor selv i nærheden af en motorvej, og der er stor forskel på hvor nemt den høres alt efter hvordan vinden blæser .. Pun intended.\nDer er bare svært i en forening som vores, hvor folk kan komme og skyde som de vil.\nMan kunne selvfølgelig godt lave nogen særregler for skydning på stålet, men det vil til dels udhule konceptet en smule... Og være stort set umuligt at kontrollere.\nEn støjdæmpende løsning er jeg selv mest hooked på - hvis det er muligt!\nIndlæg af Greyberd63 » 14. apr 2021, 19:13\n14. apr 2021, 18:27\nNu har jeg lige været inde på google maps, og finde din klub, set fra landevejen, hvor skyder i steel henne, til venste, eller bag klub hus, eller er det det ligner et bliktag skråt til højre fra´huset der i skyder.\nIndlæg af Ras.Killing » 14. apr 2021, 19:35\n14. apr 2021, 19:13\nVores 25 meter anlæg, som er markeret her.\nDer skydes fra huset og i nordlig retning, stålmålene står lige før den overdækning som også ses på billedet.\nIndlæg af Greyberd63 » 14. apr 2021, 19:42\n14. apr 2021, 19:35\nog i hvilken retning bor klageren\nIndlæg af Lycon » 14. apr 2021, 20:52\nOpfattelsen af lyden i det menneskelige øre er nemlig ret specielt og svært at kvantificere.\nSå en klæbegummi som allerede er nævnt ændrer lyden markant, selv på Hardox.\nJeg har selv 3mm klæbebitumen fra Biltema på min Hardox 550 plade, og det virker. Jeg er overbevist om det endda sænker frekvensen af den afgivne støj, og netop fjerner "sangen" så det bliver et kortvarigt klask. Det kunne være det var nok, selvom decibel målingen ikke nødvendigvis sænkes.\nhttps://www.biltema.dk/bil---mc/biltilb ... umen-4-stk\nDet er nøjagtigt lige det jeg har foreslået et medlem herinde som dæmpning på en .22LR skydekasse. Det virker fortræffeligt.\nIndlæg af Ras.Killing » 22. apr 2021, 22:29\nVi har afprøvet lidt forskellige gummimaterialer til at dæmpe anslaget på stålet. Bla. den ovenforstående fra Biltema.\nDet gør en KÆMPE forskel! Vil indrømme jeg var skeptisk for ideen, men det fungere og dæmper lyden betragteligt. Den “syngende” lyd forsvinder fuldstændigt. Så vi er gået igang med at få det monteret på alle vores stålmål\n... Og så en lidt mere kedelig opdatering\nSøndag blev vores formand så ringet op af den nævnte nabo - som var tosset over gener fra støj. Som lidt supplerende information havde vi afholdt et lille IPSC stævne om lørdagen, og så vores sædvanlige skydning/træning søndag formiddag. Så det havde også været en weekend med god aktivitet... Og deraf selvfølgelig støj.\nFormanden har nu aftalt med vedkommende, at vi skal prøve at have et lille møde, for at se om de kan komme frem til et eller andet.\nVi gør os dog lidt nogle tanker nu... For det var ret begrænset hvor meget stål, som der blev skudt på under IPSC stævnet. Hvilket får os til at tænke på, om stålet nu også rent faktisk er et problem, eller det “bare” er nyeste grundlag for at klage.\nLigeledes er det kommer os for øre, at vedkommende forsøger at vende de øvrige naboer imod skydebanen, med ord i retning af “jeg skal nok få fjernet den skydebane, om jeg så selv skal rive den ned”.\n... Og hvis det er udgangspunktet, så må man jo sige at banen er kridtet op.\nSå nu må vi se hvad der kommer ud af mødet vi skyder dog 100% inde for rammerne af vores miljø- og banegodkendelse, og bestyrelsen er enige om at de ikke skal dikterer brugen af skydebanen, selvom vi selvfølgelig vil prøve at være løsningsorienterede.\nIndlæg af Ninjakebab » 23. apr 2021, 10:15\n22. apr 2021, 22:29\nDet faktum at i rent faktisk sætter ind og forsøger at udbedre støjen, selvom i ikke er forpligtet til det, burde da vise at i har goodwill på jeres side. Jeg håber kommunen osv. holder med jer!\nDe er nogle forfærdelige naboer i der har fået\nIndlæg af Kenned » 23. apr 2021, 11:26\nDet har ingen relation til ovennævnte sag som sådan, men selv som gammel jæger og sportsskytte i mine unge dage blev jeg overrasket over hvor langt væk et skud stadigvæk larmer meget.\nJeg bor 2½km fra Kalvebod, og hvis jeg ikke vidste bedre så ville jeg tro der blev skudt 3-4 blokke fra mig når jeg går ude på gaden. Pga. den tilflytning der er i området og den ændring der dermed er i hvem der bor i området, så frygter jeg desværre for anlæggets fremtid på langt sigt. Der skal vel ikke andet end et tilpas pres på kommunalpolitikerne til førend der kommer store restriktioner.\nIndlæg af Ølgaard » 23. apr 2021, 12:18\nDer har været debat på rådhuset i flere år at nedlægge eller evt. overdække nogle baner, men det var for dyrt at overdække, og der foreligger mange klager, særligt fra de nye boliger i området.\nDebatten var høj for år siden da der var forslag om at bygge tæt på arealet ved banerne, og flere partier så helst banerne blev nedlagt, med begrundelse at byen vokser tættere og tættere på.\nFør kunne vi starte kl. 8 med skydningen, men med de nye boliger og dertil hørende klager er det nu kl. 9, og det ER først kl 9\nFlere forslag har været oppe, med udflytning af skydning til Ballerup det blev forkastet, så udflytning til Hanebjerg med udbygning af anlæg der med tilskud af KBH kommune men det gik også i sin mor.\nJeg oplevede for nogle år siden en søndag formiddag et leben og larmen med nogle klagere, som mente at det var helt galt den dag, det var så nok rigtigt, vejret var høj sol og der var konkurrence på mange baner, og stort fremmøde, endda med frokostkurve, ligesom i de gode gamle dage, da mine unger var små, der var det ikke unormalt at koner og børn sad og hyggede på bænkene mens mændene skød\nSe det i øjnene vi er en uddøende RACE, med store problemer med at hygge med vores hobby, det bliver dyrere og dyrere og mere papirarbejde, og hvis de får lov som ønsket så er nice to have skyttevåben snart en sagablot, (se med jægere) det bliver nok max en i hvert kaliber, og andet skal dokumenteres og godkendes i hoved og et andet sted. IMHO\nIndlæg af PSindrup » 23. apr 2021, 12:24\n23. apr 2021, 11:26\nJeg bor ca. 10 km fra flugtskydebanen i Sorø og ca. 7 km fra banen i Nieløse, og jeg kan tydeligt hører når der skydes på banerne. Ikke generende, men skuddene kan tydeligt høres - specielt på en stille sommerdag.\nIndlæg af Epae » 23. apr 2021, 12:29\n23. apr 2021, 12:24\nJeg bor 2km fra KFK og KSC banerne - jeg kan kun høre banerne hvis vinden er HELT rigtig, og så er det stadigvæk lavt nok til at man skal vide hvad det er man lytter efter.\nIndlæg af Kenned » 23. apr 2021, 13:00\n23. apr 2021, 12:29\nLyd er noget mærkeligt noget - stort set lige så uberegneligt som WIFI signaler\nIndlæg af PSindrup » 23. apr 2021, 13:16\n23. apr 2021, 13:00\nLyd kan i hvert fald deles op i to - meget forskellige - kategorier.\nDen målte lyd. Og den oplevede/opfattede lyd.\nIndlæg af HR » 23. apr 2021, 13:31\nHold alt kommunikation via mail så den kan deles med kommunen og vær 100% professionel og konstruktiv. I vil gerne diskutere løsninger på klagers problem, men i kan, naturligvis, ikke skære ned på de skydetider i har tilladelse til (eller lukke banen). Det er DIG der er den voksne i rummet, ikke klageren. Og hold jeg 100% til jeres miljøtilladelse, og sørg for at der er styr på tingene når der er tilsyn. I kan ikke stoppe naboen i at klage, men i kan sørge for at der ikke er noget at klage over. Han kan ikke klage over en støj der ligger inden for jeres miljøgodkendelse. Eller rettere, han kan klage igen og igen, men den vil blive afvist administrativt hver gang. Hvis i har jeres på det tørre, og klageren rammer uden for skiven igen og igen, så gæt hvem kommunen bliver træt af. Been there....\nEdit: De klager jeg har behandlet drejede sig ikke om støjen, men om at man ikke kunne lide at høre skud (klager boede 2 km væk og man skulle vente på at solsorten holdt kæft for at høre skudene). Og det er ikke rigtig noget vi kunne gøre noget ved, og der var heller ikke lødig klagegrund. Det vidste klageren nok godt, så der blev slået ned hver gang klager mente at vi lavede noget vi ikke måtte. Jeg har fået klager over skift fra vinterplan til sommerplan, over skydning på nabobanen 8 km væk, over private der har skudt lerduer på egen grund, klager over skydning 1 minutter efter solnedgang (det må vi godt, men vi plejer ikke at gøre det). Og så selvfølgelig de årlige klager midt i maj hvor "de skyder helt vildt tidligt om morgenen" . Jeg har svaret høfligt hver gang, ofte med en udskrift fra vores alarmanlæg der viser at der ikke har været strøm på anlægget.\nIndlæg af PSindrup » 23. apr 2021, 14:45\n14. apr 2021, 08:04\nVi starter lige med at sætte scenen.\nFor nogle år siden flyttede et nyt par ind, i en af de ejendomme der ligger omkring vores skydebane. Der gik ikke længe, før de begyndte at klage over støjen fra vores skydning. Vi har dog miljøgodkendelser osv. på vores side - så den historie kom der ikke mere ud af, andet end det skulle man have tænkt over, inden man flyttede ind ved siden af en skydebane.\nVed I i øvrigt med sikkerhed om det er mundingsknaldet eller anslaget på stålskiverne der generer naboerne mest?\nIndlæg af Bofhenator » 23. apr 2021, 17:05\n23. apr 2021, 14:45\nBare sådan for en gangs skyld...\nHar du læst de indlæg der er i tråden?\nIndlæg af Fast Fumble » 23. apr 2021, 17:29\nJeg voksede op 3 km fra en Speedway bane. Det var dengang man havde fri udblæsning på speedway cykler (ingen lydpotte), og ingen støjdæmpende foranstaltninger overhovedet. Vi kunne tydeligt høre cyklerne 2 gange om ugen, og jeg elskede den lyd! Det var lyden af at der skete noget! Det var lyden af at jeg skulle ud og kigge ræs.\nVore dages unge vokser op uden alle disse sunde og naturlige lyde. Det er synd for dem, synes jeg, når jeg tænker tilbage på min egen barndom.\nIndlæg af ReneKJ » 23. apr 2021, 19:08\nJeg kan da også sagtens høre den lokale flugtskydningsbane når jeg er udenfor, det betragter jeg ikke som et problem.\nDet var lidt besværligt da vi havde en skudræd hund, men det kan resten af samfundet jo ikke indrette sig efter.\nDog skyder de kun et par gange om ugen, det kan godt være jeg blev træt af det hvis jeg hørte det 9 til 21 alle ugens dage.\nIndlæg af Ras.Killing » 23. apr 2021, 22:42\nJamen de har klaget af flere omgange, så skal ikke kunne sige det. Jeg tror bare generelt de er trætte af at have en skydebane som nabo - med alt hvad det indebære.\nIndlæg af Ras.Killing » 23. apr 2021, 22:50\n23. apr 2021, 13:31\nHold alt kommunikation via mail så den kan deles med kommunen og vær 100% professionel og konstruktiv.\nVi tænker omvendt at vi vil holde alt mundtligt - sådan at vi ikke kan hænges op på noget vi skulle have sagt/skrevet. Vi har til enhver tid vores godkendelser at læne os op ad.\nIndlæg af HR » 24. apr 2021, 01:13\nDen hemmelighedskultur er jeg også blevet mødt med internt. Og hvis i har noget at skjule, så er det en fordel ikke at skrive ned. Men jeg har haft stort udbytte af at have kommunikationen med klager gemt. Det har også gjort at jeg har kunnet følge med i hvor de var og hvad jeg tidligere havde sagt til dem. Sådan en serieklager med en mission om at lukke en skydebane er karakteriseret ved to ting. Spredehagl og løgn. Når klager skriver til kommunen at de har klaget direkte til banen 10 gange hvor vi har skudt ulovligt, men hvor vi ikke har gjort noget, så er det lidt fedt af sende kopi af de 10 mailtråde med kommunikationen hvor vi forklarer klager hvorfor alt har været inden for tilladelsen hver gang. Men man skal selvfølgeligt lige læse enhver mail en ekstra gang inden man sender den for at sikre at man ikke forærer klager et guldkorn.\nJeg har erfaring med tilsyn fra Sundhedsstyrelsen, Søfartsstyrelsen, politiet, kommunen og Arbejdstilsynet. Alle steder er erfaringen at tilsynet bliver slækket voldsomt over tid hvis tingene er i orden når de kommer. Og skulle der være en smutter, så er det meget nemmere at sige undskyld hvis det stort set aldrig sker.\nIndlæg af Bofhenator » 24. apr 2021, 07:31\nJeg er enig, hvis i har styr på jeres shit, så hold det skriftligt.\nOg det lyder det til i har.\nIndlæg af Greyberd63 » 24. apr 2021, 08:16\n23. apr 2021, 22:42\nSom Bøf siger hold det skrifteligt, når i har styr på jeres, og de som ny indflyttede starter med at klage, og vedbliver med det,så står i ret stærkt.\nMan skal altid være parat til dialog med naboer, men hvis de er helt urimlige i deres krav/ønsker/klager, så står i stærkt i forhold til jeres kommune.\nNogen skriver herinde, at støj fra skydebane ikke er en gene for dem, men herinde er vi jo mange skytter/jægere, så det kan ikke ikke rigtigt bruges til noget.\nNogen er reelt plaget af støj fra skydebaner, også selvom banen overholder miljø kravene, nogle er ikke glade for våben, og måske ligefrem bange for dem.\nOg nogle elsker blot at brokke sig.\nDet kan være lidt af en udfording for en bestyrelse at navigere i, under sådanne forhold.\nNu har i fået dæmpet støjen fra stålmål, så i viser jo at i lytter.\nPrøv evt. at lave åbent hus på banen, for naboerne, alle, ikke kun dem der klager., det kan ikke skade hvis resten af naboerne, er positive overfor jer.\nIndlæg af Ras.Killing » 24. apr 2021, 08:32\n24. apr 2021, 08:16\nVi er i en meget lokalt forankret skytteforening og afholder i forvejen åbenhus arrangementer, en årlig fugleskydning/sommerfest, julefrokost osv., lige så vel som at borgerforeningen benytter vores lokaler uden beregning.\nUd over dem der klager, så er vores indtryk at vi er fint på fod med de lokale.\nMht. til det skriftlige, så tænker jeg fortsat, at planen om et møde face to face er det rigtige i første omgang. Dels for at høre hvad de selv tænker vi kunne gøre for at være mindre til gene, og så hvad vi selv har af tanker.\nF.eks. at vi allerede har forsøgt at dæmpe støjen fra stålet, og så kunne vi måske prøve at begrænse skydning om fredagen til og med kl. 12.00, og sørger for at lørdag kun benyttes til at afvikle stævner og fælles træning.\nMen overstående skal de ikke have på skrift. Det er goodwill fra vores side, og ikke noget de sidenhen skal kunne hænge os op på.\nIndlæg af Elbæk » 30. apr 2021, 15:31\nDet er rigtig svært at håndtere serieklagere, ikke mindst fordi de ofte - i en eller anden omfang - er ideologisk drevne og/eller på en eller anden måde får afløb for ting, som grundlæggende ikke har noget at gøre med de de klager over, gennem deres klager. De er således ikke altid rationelle i deres tilgang til dem/det de klager over - ofte fokuserer serieklagere på det at vinde mere end hvad det er de står til at opnå ved at klage. Derfor er det også langt fra sikkert at man kán indgå i en reelt konstruktiv dialog med en serieklager - og man skal forvente at enhver kommunikation med dem bliver forsøgt fordrejet og vendt mod en. Uanset om man kommunikerer mundtligt (husk at alle har en smartphone som kan optage samtaler) eller skriftligt, så er det væsentligt at man er så kortfattet, formel og faktuel som muligt. Er der ikke noget at "komme efter", vil en serieklager ikke formå at fremstå som andet end irrationel og irriterende - men ér der det mindste som denne kan grave i eller bygge videre på, så bliver det bearbejdet og (mis-)brugt af vedkommende.\nSerieklagere koster det offentlige rigtig mange penge i administration, ligesom de kan være årsag til massiv ulempe for dem/det der klages over. Det er næsten umuligt at stoppe en serieklager, for de kender typisk systemet temmelig godt og ved præcis hvordan de skal formulere sig når de klager - og de er, i sagens natur, ikke blege for at klage over det hvis de føler at de bliver syltet. Der er serieklagere som har fået folketingets ombudsmands ord for at de, på trods af at en kommune kunne henvise til utallige grundløse klager fra dennes hånd, har ret til at få deres klager behandlet på lige fod med alle andre.\nSerieklagere har endvidere en tendens til at bidrage med godt konfliktstof til medier som er mere interesserede i clickbait end sandheden - og det er langt fra altid at man, som dem/det der klages over, skal forvente at blive hørt - eller, ifald man bliver, forvente at blive fremstillet objektivt og citeret korrekt af mediet. Journalister, ikke mindst fra tabloidpressen, ved godt at hvis man skal bruge en kortfattet, vred og uigennemtænkt reaktion, så ringer man bare kl. 0700 om morgenen eller 2200 om aftenen og slår benene væk under sit offer med en talestrøm, fisker de citater man er efter og så er dén vinkel skrevet. Skal det være rigtig "godt" bliver sagen også lige stukket i næsen på et par uforberedte politikere eller ansvarshavende embedsmænd - som typisk vil forpligtige sig til at "se på sagen". Og så kører møllen; nu er sagen politisk - og "nogen" er nødt til at "gøre noget" for ikke at tabe ansigt.\nEt andet massivt problem med serieklagere er at de bliver brugt politisk som argument for at stramme reglerne omkring aktindsigt. Serieklagere er, som sagt, ofte ret godt inde i reglerne - og de er ofte ikke blege for at benytte deres ret til aktindsigt som en måde at stresse og chikanere de som behandler deres klager på. Det vil også sige at serieklagere ikke blot er et problem for dem/det der klages over og for de som skal behandle klagen, de er et problem for vort samfund og demokrati som helhed.


Skader du bilen ubevidst? Få bugt med de dårlige vaner - Avisen.dk\nSkader du bilen ubevidst? Få bugt med de dårlige vaner\nUndlad at tonse over vejbump, lyder et af rådene fra FDM. (Foto: (Foto: Ritzau Scanpix))\nDet kan kaste dyre skader af sig, hvis du har for vane at gøre disse ting mod din bil.\n1. februar 2021 11:31\nGlemmer du at vaske fugleklatter af bilen, eller lader du ofte foden hvile på koblingspedalen, så er det bare lidt af det, der kan lave skader på din bil.\nHer kommer fem ting, du måske negligerer som bilejer, men som hurtigt kan medføre en række kedelige udgifter, hvis ikke du ændrer adfærd.\nVi begynder ved de nedfaldne bær eller fugleklatter, som rammer bilen fra tid til anden. For selv om det ser harmløst ud, risikerer det at ødelægge lakken, hvis du lader dem ligge for længe.\n- Fugleklatten består af syre fra dyrets mave, og det ætser lakken på bilen, siger Yasser Abaiji, der er teknisk rådgiver hos FDM.\nEr du typen, der bruger koblingen til at bremse bilen, når du holder på en bakke, eller har du generelt for vane at køre rundt med den ene fod let hvilende på koblingspedalen, så kan det være bekosteligt.\n- Rigtig mange indrømmer, at de kører med en fod på koblingspedalen inde i byen, så de hele tiden er klar. Det er især ældre, siger Frank Sørensen, der er mekaniker og driver Automester i Odense.\n- Men koblingen bliver varm og kan gå i stykker af det, forsætter han.\nHvor lang tid, der går, før det sker, er meget forskelligt, men han har et par kunder, der kommer hvert år for at få skiftet koblingen. Og det kan altså blive en dyr omgang.\n- I bedste fald slider man kun koblingen op, men i værste fald kan man ødelægge både kobling og svinghjul, og så vil det blive endnu dyrere, forklarer Yasser Abaiji.\nHan vurderer, at et koblingsskifte kan koste mellem 6.000 kroner og 25.000 kroner.\nNår du om morgenen skal fjerne sne eller is fra ruden, kan det være fristende at fravælge isskraberen for at blive i den varme bil og lade vinduesviskerne trække sig gennem arbejdet.\n- Det er en klassiker, og i bedste fald koster det en sikring og nogle viskerblade, mens det i værste fald brænder viskermotoren af, siger Yasser Abaiji.\nHvis du lader vinduesviskerne kæmpe sig vej gennem nattens frost på bilruden, så risikerer du, at viskermotoren brænder sammen, siger Yasser Abaiji, der er teknisk rådgiver hos FDM. Henning Bagger/Ritzau Scanpix\n4) Bump på vejen\nDu har sikkert prøvet at køre lidt for stærkt over et fartbump, så både du og bilen blev raslet igennem.\nMen undlad at tonse over dem. Både af sikkerhedsmæssige hensyn, men også fordi der kommer slag op gennem undervognen, hvilket undervognskomponenterne kan tage skade af, forklarer Yassar Abaiji.\nHar din bil holdt mere stille end sædvanligt under coronakrisen, så kan det være fristende at skippe servicesynet eller negligere vedligeholdelsen af den.\n- Har man ikke kørt så meget under coronakrisen, så betyder det ikke, at man ikke skal servicere og pleje den, forklarer Yasser Abaiji.\nHan nævner bilens bremser og batterier, som er noget af det, der tager mest skade, når bilen ikke bliver anvendt.


Ferie Big Oak Flat\nForslag til aktiviteter i Big Oak Flat\nBilleder af Big Oak Flat\nAlle hoteller i Big Oak Flat I nærheden af vartegn\nHoteller i nærheden af Lazy G Bar Ranch\nAlle restauranter i Big Oak Flat Restauranter i nærheden af Priest Station Cafe\nCafé restauranter i Big Oak Flat\nAlle aktiviteter i Big Oak Flat Aktiviteter i nærheden af Priest Station Cafe\nSøg USA›Californien›Big Oak Flat›Restauranter i Big Oak Flat›Priest Station Cafe\nNr. 1 af 1 Restauranter i Big Oak Flat Udmærkelsescertifikatet $$ - $$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 16756 Old Priest Grade, Big Oak Flat, CA 95305 +1 209-962-1888\nGroveland, Californien Old Priest Station Motel\nGroveland, Californien Sponsorerede links * Se, hvad de rejsende siger: Medlemsvurdering Fremragende\nRyd alle Begynd din anmeldelse af Priest Station Cafe Klik her for at vurdere\nOpdaterer listen... Rejsende, der kiggede på Priest Station Cafe, kiggede også på\nGroveland, Californien Evergreen Lodge at Yosemite Restaurant\nGroveland, Californien Alle restauranter I Big Oak Flat (1)\nHar du været i Priest Station Cafe? Fortæl om dine oplevelser! Skriv en anmeldelse\nTakeaway, Bookinger, Udendørsservering, Siddepladser, Tjenerstab, Parkering til rådighed, Handikapvenlig, Serverer alkohol, Accepterer American Express, Accepterer MasterCard, Accepterer Visa, Accepterer Discover\n16756 Old Priest Grade, Big Oak Flat, CA 95305 Placering:\nHer er de spørgsmål, som tidligere besøgende har stillet, med svar fra repræsentanter fra Priest Station Cafe og andre besøgende\n1 spørgsmål Stil et spørgsmål Har du nogen spørgsmål? Få svar fra ansatte på Priest Station Cafe og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Priest Station Cafe Bedst bedømte seværdigheder i nærheden 13 anmeldelser Northern Mariposa County History Center\n13 anmeldelser Chinese Camp\n10 anmeldelser John Muir Geotourism Center\nGennemse alle seværdigheder Bedst bedømte restauranter i nærheden 13 anmeldelser The Lumberyard Cafe & Brew\n302 anmeldelser Fork & Love\n21 anmeldelser Coulter Cafe


LangeTwins, Sand Point Cabernet Sauvignon 2016 | Fri fragt | Prisgaranti - VildMedVin\nFjerkræ Lyst kød Pasta & Pizza Svin\nCabernet Sauvignon druerne til denne vin hentes på familiens vinmarker i hjertet af AVA Lodi, hvor de dyrkes miljøvenligt efter Lodi Rules. Gæringen foregår på temperaturregulerede ståltanke (24-25ºC) for at bevare så megen friskhed, aroma og umiddelbarhed i vinen som muligt. Herefter følger en malolaktisk gæring og en modning i 12 måneder på en kombination af franske og amerikanske træfade for at opnå større harmoni, fedme og kompleksitet.\nSand Point Cabernet Sauvignon har en blank, rubinrød farve med et lilla skær. I duften er vinen frisk og umiddelbar, med aromaer af friskplukkede solbær (klassisk for Cabernet Sauvignon) og mørke skovbær. Smagen er saftig, med gode, sprøde frugtnuancer, og en lækker, ren, tør eftersmag, med liflige nuancer af krydderier og en smule lakrids. En meget harmonisk Californisk Cabernet Sauvignon, som allerede i sin ungdom er perfekt til mad. Server den til pastaretter, fjerkræ, gris, lam eller okse.\n5 ud af 5 stjerner Vinavisen:\n"En fortræffelig rødvin, der smager både af Cabernet og Californien. Vinen har god, saftig frugt, bløde tanniner og en lang eftersmag, og den er udpræget til den søde side. Flasken har skruelåg."


Tips: Gode ideer til jeres næste venindearrangement\n30. januar 2019 kl 12:01 Skrevet af: Redaktionen\nPolterabend, reunion med gymnasieveninderne, eller blot et møde med ’loge pigerne’. Det handler alt sammen om at finde på noget sjovt, som i ikke har gjort mange gange før.\nOg det kan være svært at være innovativ, men hvis det er din tur til at arrangere, så læs her og få inspiration til det næste arrangement.\nI har formentlig alle sammen en travl hverdag, og har måske også børn. Derfor kan et rigtigt afbræk, fra hverdagen være rigtig rart. Hvis jeres arrangement er om sommeren, så kan det være rigtig hyggeligt at tage en tur i sommerhus.\nMåske er der en i gruppen, som har et eller kender nogen som har et i kan låne. Ellers kan I besøge Ferieboligweb.dk, som udlejer feriebolig i både Danmark og udlandet.\nMen en tur væk med veninder kan være en rigtig god ide, og i vil kunne snakke og hygge uden at skulle stresse over ting derhjemme.\nOg endnu bedre så skal i ikke hjem, og have tømmermænd samtidig med at i skal gøre rent, og passe børnene dagen efter. Og det behøves slet ikke være så stort et projekt, i kan pakke en bil med en masse vin, nogle spil både til haven og til om aftenen.\nOgså skal i ellers bare hygge med det, og lave noget lækker mad til om aftenen, og noget brunch om morgenen. Og alle ved jo, at et godt grin med veninderne er den bedste medicin man kan få. Og det er der garanti for, på sådan en weekend.\nHvis i har lige mere mod, kan i jo også vælge at tage en forlænget weekend, et sted i Europa. Her er det en god ide, at satse på et sted med godt vejr. For der er nu bare noget ved sydens sol, det kan give en helt speciel stemning.\nWellness massage, kurbad, hjemmespa\nLige meget om i har en dag, en aften, eller en hel weekend. Så er det skønt at sætte lidt tid af, til noget wellness.\nDette kan gøres på rigtig mange måder, og i alle prisklasser. Hvis i ønsker at holde det på et lavt prisniveau, kan i lave hjemmespa. Her skal i investere i nogle ansigtsmasker, hår kur, og neglepleje til både hænder og fødder.\nHvis i har lyst kan i enten massere hinanden, eller få en massør udefra. Hvis i ikke lige ved hvordan i går fat i en massør, der kan komme hjem til jer privat så læs mere på dette link.\nOgså skal i bare huske slåbrokker, sutsko, og håndklæder. Dette er en rigtig god måde at hygge jer på. Også kan i sammen bagefter gøre jer klar, til en aften i byen hvis det skulle være.\nSå er alle helt rene, klar, og lækre til en tur ud og spise, eller i byen. Hvis i er mere til en tur ud af hjemmet, kan i jo booke jer ind på en af de utallige spamuligheder der er i Danmark.\nHer kan man få spa i alle typer prisklasser, og med eller uden mad og overnatning. Der er noget for en hver prisklasse og smag her.\nHvis i vil prøve noget anderledes, så begiv jer ud i at lære noget nyt. I kan f.eks. tage på et drinkskursus, hvor i lærer at lave lækre cocktails, samtidig med at i hygger jer. Dette er en rigtig god måde at starte en aften ud på. For her får i både lov at drikke, hygge jer, og lære at lave de gode drinks.\nOg hvis i vil have et lidt større arrangement, så kan man også sørge for at få en kok ind, som kan lære jer at lave maden når aftenen starter.\nDet kan også være en ny sport i skal lære, f.eks. Zumba, poledance, eller trampolin gymnastik. Det er kun fantasien der sætter grænser her, men hvis man er omringet af gode og sjove mennesker. S\nå skal det nok blive sjovt lige meget hvad i laver.\nHvis du mangler mere inspiration til arrangementer, med veninderne. Så besøg hjemmesiden quinde.dk, hvor du kan finde masser af artikler med gode ideer til sjove indslag og arrangementer.


Er det muligt at punkttabe sig på kroppen? - ALT.dk\nDer er lige et bestemt sted på din krop, du gerne vil tabe dig - men er det muligt at tabe dig lige dér?\nAf Jo Brand og Christina Bølling\n01. jul. 2015 Sundhed ALT for damerne\nNogle vil gerne tabe sig på lårene, andre på overarmene eller maven. Men kan det lade sig gøre at spise på en måde, hvor du taber mere fedt det ene sted, frem for det andet?\nNej, lyder det helt korte svar fra professor i ernæringsepidemiologi og chef for Enheden for Epidemiologisk Kostforskning, der hører under Parker Instituttet på Frederiksberg Hospital, Berit L. Heitmann.\n– Der er studier, der viser, at en proteinrig kost – hvilket ofte vil sige en kost, der er fattig på kulhydrater, er gavnlig, når det kommer til at tabe sig på maven, men jeg synes ikke, der er overbevisende evidens for for eksempel at sige, at det er manglen på kulhydrater, der bidrager til, at man taber sig rundt om livet, siger hun.\nLÆS OGSÅ: Undgå disse 3 ting, hvis du vil have flotte balder\n– Når man tager på, er der en tendens til, at fedtet først sætter sig på maven og mellem organerne inde i bughulen, ligesom der også er en tendens til, at det er dér, man først taber sig igen, siger hun og fortæller, at der ifølge forskningen ikke findes en afprøvet metode til at tabe sig på for eksempel hofterne eller armene. Og det skal vi ifølge hende i virkeligheden være glade for, for netop fedtet omkring organerne skal vi helst af med, hvorimod det der sidder på hofter og arme har en sundhedsmæssig gavnlig effekt.\n– Vi ser i dag på fedtvævet som et hormonproducerende organ, og det fedt, der sidder mellem og rundt om organerne, producerer en række sundhedsskadelige hormoner, mens det fedt, der sidder i underhuden og især på lår og balder, danner hormoner, der bidrager til at beskytte mod hjertesygdom og forebygge diabetes.\nLÆS OGSÅ: 10 ting du skal vide om forbrænding\nLÆS OGSÅ: Her er de bedste genveje til en tårnhøj forbrænding


Hvordan værdisætter man en Start-Up? | IDA Universe\nHvordan værdisætter man en Start-Up?\nHvad er min startup værd? Kom til inspirationsaften og hør, hvordan startups bliver vurderet. Dette aftenarrangement er henvendt til folk, der ejer egen virksomhed, eller som gerne vil høre mere om, hvordan man værdisætter en startup.\n8. nov. 2018Kom godt fra start som selvstændig\n15. nov. 2018Kom godt fra start som selvstændig\n17. jan. 2019Kom godt fra start som selvstændig\nMedarrangører: IDA Lederforum Hovedstaden, IDA Selvstændig\nHvad er min startup egentlig værd? Dette skal man som iværksætter have svar på i mange situationer, ikke mindst når man man er i gang med at skaffe investorer, eller senere når man måske skal sælge virksomheden med fortjeneste.\nDette tilsyneladende enkle spørgsmål er dog ret komplekst at besvare. Nicolaj Højer Nielsen (serie-iværksætter, business angel og forfatter af Startup Funding Book) vil forsøge at svare på spørgsmålet på denne workshop.\nNicolaj vil komme ind på, hvordan virksomheder i forskellige brancher og forskellige stadier værdisættes, herunder de oftest anvendte metoder til prisfastsættelse. Nicolaj vil disuden give en masse konkrete eksempler på, hvordan investorer og købere ser på værdien af forskellige startups, og hvad man som iværksætter kan gøre for at forbedre den opfattede værdi af sin startup i sådanne forhandlinger.\nDer vil være forplejning i form af kaffe, the, frugt, sandwich og kage.\nSpørgsmål kan henvendes til David Ravn (bestyrelsesmedlem) på: david.ravn.ida@gmail.com\nonsdag d. 31. oktober kl. 17:30\nCOWI - Aarhus, Aarhus C\ntirsdag d. 22. maj 2018 KL. 18:00 - 20:30\nRegnskabskursus og bogføring med Billy\n30 sekunder til at gribe chancen: Sådan får du pitchet din startup-idé


Mellemblond + Upopulær Mekanik - Koncert på Radar live i Aarhus\nMellemblond + Upopulær Mekanik\nDansk digter-rock af bedste skuffe\nRock / Dansk / Lyrisk / Alternativt Pop\nSiden 2009 har den danske sangskriver Kristoffer Munck Mortensen under navnet Mellemblond sat nye standarder for, hvordan dansksproget rock kan lyde. Det er i årenes løb blevet til fem Steppeulv-nomineringer, topplaceringer på mediernes årslister, airplay og anmelderros for både musikken og teksterne. Der er bred enighed blandt landets toneangivende sangskrivere om, at Mellemblond kan noget særligt!\nDet seneste album, Guldlokzonen, udkom i maj 2018 til store roser fra den danske musikpresse. Guldlokzonen er et udtryk lånt fra astronomien, der betegner den ideelle afstand mellem en stjerne og en planet for, at liv kan opstå på planeten.\nMed afsæt i skitser og arrangementer fra hjemmestudiet er pladens sange produceret og mikset af Mads Brinch og Kristoffer Munck Mortensen, der fortsætter samarbejdet fra de sidste to Mellemblond-plader. Desuden medvirker et hold af fremtrædende musikere fra den danske musikscene.\nKristoffer siger selv om pladen: “Jeg tog et spring ud i at indspille og producere selv på et lille studie set-up jeg både kunne bruge hjemme og ude. Det ændrede musikken og teksterne markant. Jeg vil kalde det en popplade, fordi den ublu trækker på referencer fra alle mulige genrer. Den røde tråd bliver så istedet vokalen og tekstuniverset. Jeg siger tingene mere ligeud denne gang og er nok landet et sted mellem Seebach og CV i omgangen med sproget. Der er en del ømme kærlighedssange på pladen og en form for romantik, både den lyse og den mørke, præger teksterne."\nMed debutalbummet Palaver trådte enmandsorkesteret Upopulær Mekanik ind på den danske musikscene i en ambitiøs opsætning med rigt instrumentret alternativ pop og flossede dansksprogede tekster.\nUdgivelsen blev lavet i tæt samarbejde med producer Mads Wæhrens fra ITVIVL, som også spillede med på alle sange, og musikere fra Dad Rocks!, Kvindebandet, I Am Bones, The Defectors og Ghost, Flute & Dice var blandt gæsterne i studiet. Stilmæssigt trak Upopulær Mekanik veksler på både pop, indie, folk, klassisk og endda moderne kompositionsmusik.\nNu gør sangskriver Kasper Marius Nørmark klar til opfølgeren "Reptilhjerte" - en mere stilrent rockende EP-tetralogi, der laves sammen med Mik Stegger på elektrisk guitar, Iris Marie Jakobsen på bratsch og brødrene Keld og Tom Jørgensen på henholdsvis trommer og bas.\nPalaver by Upopulær Mekanik


Uldtraaden.dk alternativer ⇒ 11 netbutikker med bedre anmeldelser\nFlere internet outlets som Uldtraaden.dk tildeler nu til dags flere fragtformer. Den mest populære er nu til dags levering til et afhentningssted, så du nemt selv kan hente pakken fra Uldtraaden når det passer ind i din hverdag. Fragttypen er altså ultra problemfri, og typisk ligeledes den prisbilligste metode til levering.\nDu burde alternativt planlægge at få pakken bragt til din privatbolig eller ud til dit arbejdes adresse. Leveringstypen bliver mange gange en lille smule mere omkostningsfuld, men tillige ualmindeligt ukompliceret. Den mest prisbevidste leveringsmanér vil dog i de fleste tilfælde være at hente produkterne selv, som jo står og falder med at du er i nærheden af Uldtraaden.dks adresse.\nLeveringstiden kan i nogle tilfælde være meget udslagsgivende ifald du mangler dine nye varer straks, og af den grund er det fuldt ud vigtigt at du ser tidshorisonten for levering ved det pågældende produkt.\nEn række webshops præsterer levering på næste hverdag på mange af shoppens varer, men vær obs på at det kræver at orden realiseres før et nøjagtigt tidspunkt, således at de højst sandsynligt kan nå at få bestillingen ekspederet inden Uldtraaden drager hjemad.\nVisse online varehuse byder på portofri fragt, men i de fleste tilfælde gælder det kun hvis du shopper for en præcis sum. Som alternativ må man udvælge den billigste fragttype, der i mange tilfælde – uden hensyn til om du bor ved Esbjerg, Farum eller Vojens – vil være at få leveret bestillingen fra Uldtraaden.dk til en pakkeshop.\nDet er efterhånden ret fremkommeligt for almindelige mennesker at prissammenligne fra forskellige internet virksomheder, og så har massevis af e-shops ikke kunne slippe for at nedsætte udsalgspriserne på en række af deres produkter – til piger og drenge, samt også til herrer og damer – drastisk, og endda nogle gange yde fragt uden betaling.\nTrods dette kan det til hver en tid være lønsomt at granske enkelte e-firmaer udover Uldtraaden.dk efter tilbud forud for at du gennemfører dit køb, således at du ikke er i tvivl om at antage den bedste pris.\nMan bør imidlertid være så påpasselig, at når en internet shop frembyder varer til salg for en salgspris som kan virke utrolig gunstig, kunne det ofte være en indikator for en svindel online virksomhed. Handler med kort er dog en del af et regelsæt, hvilket garanterer køberen overfor svindlende internet foretagender.\nVi anbefaler generelt køb med kort eller MobilePay. Som alternativ bør du vælge et afdragstilbud hos Uldtraaden.dk som eksempelvis ViaBill, såfremt du agter at afbetale regningen over et længere tidsrum.\nInden nogen bestiller i en e-forhandler bør de uden tvivl gennemlæse netbutikkens forretningsbetingelser, men det er naturligvis ikke særlig sjovt.\nEt nemt alternativ kunne være at granske hvorvidt Uldtraaden er tilsluttet e-mærket, eftersom det bør være et billede på at online virksomheden føjer den officielle danske lovgivning, udover at internet virksomheden af og til overvåges af eksperter der er meget bekendte med retningslinjerne. Dette er en god lejlighed til at få hjælp, ifald du forvoldes dilemmaer som følge af din handel.\nTilsvarende foreslår vi at man er hensynstagende til de vigtigste retningslinjer i forbindelse med handlen, fx hvilken ombytningsrettighed Uldtraaden.dk har. Derfor er det ydermere afgørende, at man når som helst bibeholder ens ordrekvittering, så man en anden gang vil kunne påvise sin ordre, ligegyldigt om man efterspørger produkter til en kvinde eller mand.\nTrustpilot yder temmelig pålidelige muligheder for at tyde forskellige andre kunders synspunkter og derfor kan det være til hjælp, at du studerer Uldtraadens kritik forud for at du shopper.\nFacebook bringer dig for øvrigt visse fordelagtige muligheder for at få en idé om Uldtraaden.dks kundetilfredshed. Derudover ses endda forretninger på nettet hvor kunder kan meddele en kritik af virksomhedens service, hvilket desuden kan benyttes til afvejning af kundernes tilfredshed.\nVores website er finansieret ved hjælp af reklamer. Vi har samarbejder med et hav af e-butikker eftersom vi publicerer forretningernes tilbud, og får honorar forudsat du laver en bestilling.\nOplysninger angående produkter og online firmaer værnes om hyppigt, men vi tager forbehold for rettelser der måtte være realiseret siden vi senest opdaterede websitets data.